text: منرجع لأول الحديث , أصدقاء المدرسة من أعز الأصدقاء و الوصفة اليوم لواحدة من أعز رفقاتي بالمدرسة , نور . دقت هل الحلى بأخر مرة اجتمعنا فيها عندها و مع أن أنا دايقتوا كتير قبل بس عندها كان غير . المشكلة بالانواع الي كنت دوقها أن حلوها زيادة و لقمة واحدة أو لقمتين رح ترفع نسبة السكر بدمك لحتى ما تبقي تشوفي بعيونك . عند نور كان مميز , حلاوة على أصولها و نكهة اللوز ما أطيبها . هي هي الوصفة الي بدي ياها . بعد ما عطتني الوصفة اكتشفت السر . كل الوصفات التانية كانت محضرة بكريم الشانتييه البودرة و هادا فيه نسبة حلاوة منيحة و مع حلاوة الغريبة رح تكون النتيجة حلوة كتير . أما نور فحضرتها بالكريم فريش , مممم في شي فيه كريم فريش و ما بيكون طيب ! انا حضرتها على طريقة نور بس ضفت عليها شوكولا لأن نكهة الشوكولا مع نكهة اللوز بيكملوا بعض و بيعطونا حلى مميز كتير بيدوب في التم متل ألذ أيس كريم .
text: #000009
text: للي ما بيعرفوا شو هي الغريبة الاستبولية هي نوع من الحلويات المشهورة عنا بحلب , بتتحضر ببياض البيض و اللوز المطحون و بتجي على تلات انواع , سادة و محشية باللشوكوا و محشي بهريسة اللوز . لهل الوصفة ما المفروض تشتري أفخر نوع متوفر بالسوق . ايا نوع وسط بيمشي حاله بس المهم ان تكون تازة .
text: #000010
text: خبرية حلوة , هل الوصفة من أسهل الوصفات الي رح تحضريها , يا دوب عشر دقايق و بتكون بالفريزر جاهزة و بعدها طالعيها و زينيها و قدميها للضيوف الي بتحبيهم و بس .
text: #000011
text: مرحبا منون زمان على حلوياتك وحكياتك العسل بس احنا كمان ما عنا هاي الغريبة ما بينفع شي بدالها او منقدر نسويها في البيت؟
  انا فكرتها ليدي فنجرز :zzz ما بتزبط فيها؟؟
  وبعدين هاي رح اعتبرها عيدية العيد :roll
  كل عام وانتم بخير وتقبل الله طاعاتكم جميعا
text: #000017
text: الكريمة السائلة ماعرفتك قصدك مثلا كريمة الخفق ؟؟
text: #000023
text: موفقة أختي :zzz
text: #000025
text: مرحبا منون اذا ممكن بدي اسألك بدي اشتري خفاقة كهربا للكيك فقلت اسألكم صبايا ايش احسن نوع من تجربتكم وشو بتنصحوني وشو ما بتنصحوني
  ومنونة لو سمحتي ممكن أعرف شو نوع الخفاقة اللي عندك واذا ما فيها غلبة لو صورة صغيرة لأنه نزلت عالسوق والأنواع كتييير وبتحير
  وآخر سؤال انه لازم تكون مضاربها سميكة أحسن والا مش مشكلة حتى لو كانوا رفيعين بيخفقوا الكيك منيح؟؟
  وآسفة جدا عالإطالة وشكرا مسبقااااا
text: #000028
text: و انا كان بحب الغريبة كتير و خصوصا الي فيها شوكولا و هادا النوع الوحيد الي باكله من الضيافات :zzz
text: #000036
text: مرحبا منى كيفك؟كتير شتقنا لوصفاتك الشهية
  بدي أسئلك عن الكريما الي بتستخدميها واذا ممكن تحطيلنا صورة العلبة-وكمان سؤال تاني ممكن نضيف الجبنة لهل وصفة وشكرا كتير
text: #000037
text: تشتاق الك العافية اختي
text: #000038
text: الكريما الي استعملها كل مرة نوع شكل , بس اكتر الشي استعمل الفرنسية الي بيكون مكتوب على علبتها elle . ما جيبها ببقى بحط صورة الها
text: #000039
text: لا لا ضيفي الجبنة , لشو , مو ناقصها دسامة
text: #000040
text: كل سنة و انت بالف الف خير , عيد سعيد عليك و على كل عيلتك
  مممم , هلا فينا نعملها بالبيت و بتطلع منيحة , بس ما خطرلي جرب هل الوصفة بالغريبة الي عاملتها بالبيت . الليدي فنجرز بتصير اكيد بس بدها شوية سكر مع الكريم و كمان لازم تبليها شوي بالحليب لحتى تطلع طرية :zzz
text: #000041
text: المفروض ان الخفاقة يكون فيها اكتر من مضرب , لا لازم ما يكون المضرب الي رح استعمله للكيك رقيق و الا رح ياخد وقت طويل لحتى يصير البيض متل ما بدي
  يلا عم استنى وصفات طيبة منك
text: #000043
text: الكريما السائلة هي كريمة الخفق نفسها الي تصير كريما لمن نخفقها
  ما يصير الغريبة العادية , اذا رب العالمين يسر ببقى بنزل طريقة الغريبة الاستنبولية
text: #000044
text: ان شاء اله تجربيها و تطلع مستاهلة و على زووءك
text: #000050
text: شكرا رنونة من زووءك يا قمر
text: #000054
text: هلا كل خفاقة رح يجي معها اتر من شكل مضارب , شي للعجين و شي للبيض , لهيك في مضارب رفيعة و مضارب أتخن و مضارب فيها أسلاك أكتر
text: #000057
text: ايا سؤال تاني من عيوني :zzz
text: #000059
text: ماشالله حولك يا منى انت متل الزبدية الصيني من وين مادقيناك بترني يعني هالحلى بجنن واكيد طعمتو بتجنن
  بس الغريبة الاستنبولية ما في عنا منا
  مافي طريقة لحتى نعملا بالبيت! :sigh
text: #000061
text: من زووءك اختي , الله يديم المعروف دوما
text: #000062
text: منى حبيبتي..شو هي الكريما السائلة؟؟ وبالنسبة للشوكولا السودة انا ما بحبها..لأنو مرّة..إنو شو؟؟ فينا نستبدلها بشي تاني.,,ولما قلتي نصف الغريبة بالقالب..نصفها عالجوانب صح؟؟
text: #000067